Leopold II (keisari) – Wikipedia
Leopold II (keisari)
Pyhä Rooman keisari Leopold II
Leopold II (syntyisin Peter Leopold Joseph) (5. toukokuuta 1747 Wien – 1. maaliskuuta 1792 Wien) oli Pyhän saksalais-roomalaisen keisarikunnan keisari vuosina 1790–1792 ja sitä ennen Toscanan suurherttua.[1] Hän oli keisarinna Maria Teresian ja tämän puolison Frans I:n kolmas poika. Edeltäjänsä Joosef II:n tavoin Leopold II kuului valistuneisiin itsevaltiaisiin.
Leopold syntyi Wienissä ja sai aluksi pappiskoulutusta, mutta pakotettuna suoritettujen teologisten opintojen uskotaan muuttaneen hänen mielensä kirkon vastaiseksi. Leopoldin vanhemman veljen Karlin kuoltua 1761 päätettiin, että hän perisi isältään Toscanan suurherttuakunnan, joka muutettiin sekundogenituuriksi, toisen pojan perintömaaksi. Tämä järjestely oli ehtona hänen avioliitolleen Marie Louisen, Espanjan kuningas Kaarle III:n tyttären kanssa 5. elokuuta 1764. Isänsä kuoltua 13. elokuuta 1765 Leopold nousi Toscanan suurherttuaksi.
Leopold II tuli keisariksi veljensä Joosef II:n kuoltua lapsettomana vuonna 1790. Hän ehti hallita vain puolitoista vuotta ennen kuolemaansa 1792, mutta jätti 16 lasta jatkamaan hallitsijasukua.[2] Leopoldin jälkeen keisarinistuimelle nousi vanhin hänen kahdeksasta pojastaan, Frans II. Keisarin muita poikia olivat Toscanan suurherttuaksi hänen jälkeensä tullut Ferdinand III, maineikas sotapäällikkö arkkiherttua Kaarle sekä arkkiherttua Juhana.
Wikimedia Commonsissa on kuvia tai muita tiedostoja aiheesta Leopold II.
↑ Leopold II 1747–1792 Emerson Kent
↑ Leopold II Habsburgs
Frans I Toscanan suurherttua
1765–1790 Seuraaja:
Joosef II Pyhä Rooman keisari
Myös Saksan kuningas
1790–1792 Seuraaja:
Noudettu kohteesta https://fi.wikipedia.org/w/index.php?title=Leopold_II_(keisari)&oldid=16757577
Pyhän saksalais-roomalaisen keisarikunnan hallitsijat
Sivua on viimeksi muutettu 10. syyskuuta 2017 kello 19.16.